text: আপের নিরাপত্তায় ঘাটতির অভিযোগ অস্বীকার দিল্লি পুলিশের - Kolkata24x7 | Read Latest Bengali News, Breaking News in Bangla from West Bengal's Leading online Newspaper
  Home জাতীয় আপের নিরাপত্তায় ঘাটতির অভিযোগ অস্বীকার দিল্লি পুলিশের
  আপের নিরাপত্তায় ঘাটতির অভিযোগ অস্বীকার দিল্লি পুলিশের
  নয়াদিল্লি: দিল্লির মুখ্যমন্ত্রী অরবিন্দ কেজরিওয়াল তথা আম আদমি পার্টির নিরাপত্তার ঘাটতির অভিযোগ অস্বীকার করলেন দিল্লি পুলিশ কমিশনার বি এস বাস্সি। তিনি বলেন, ''সমস্ত অভিযোগ ভুল এবং ভিত্তিহীন।'' অন্যদিকে, যে মহিলা অরবিন্দ কেজরিওয়ালের মুখে কালি ছুঁড়েছিলেন তাঁকে গ্রেফতার করা হয়েছে এবং তাঁর বিরুদ্ধে মামলা দায়ের করে ১ দিনের পুলিশ হেফাজতে নেওয়া হয়েছে বলেও জানান বাস্সি।
  জানা গিয়েছে, জোড়-বিজোড় ফর্মুলাকে সফল করার জন্য রবিবার দিল্লির ছত্রসাল স্টেডিয়ামে ধন্যবাদ জ্ঞাপন অনুষ্ঠানের আয়োজন করেছিল আপ সরকার৷ কেজরিওয়াল মঞ্চে উঠে বক্তব্য পেশ করার সময় আচমকাই নিরাপত্তাবলয় ভেঙে মঞ্চে উঠে আসেন এক মহিলা৷ তারপর পেন বার করে মুখ্যমন্ত্রীর মুখে কালি ছিটিয়ে দেন তিনি৷ তড়িঘড়ি তাঁকে আটক করে কেজরির নিরাপত্তা বাহিনী৷ যদিও তাঁকে ছেড়ে দেওয়ার নির্দেশ দেন আপ সুপ্রিমো৷ এরপর এই ঘটনায় দিল্লি পুলিশের ভূমিকা নিয়ে প্রশ্ন তোলেন দিল্লির উপ-মুখ্যমন্ত্রী মণীশ সিসোদিয়া। পুলিশের নিরাপত্তায় ফাঁক ছিল বলে সরব হন তিনি। সোমবার আবার এই অভিযোগে সরব হন আপ নেতা সঞ্জয় সিং। এর প্রেক্ষিতেই মুখ খুললেন দিল্লি পুলিশ কমিশনার। তাঁদের পিআরও ইতিমধ্যে ওই বিষয়ে বয়ান দিয়েছে এবং পুলিশের নিরাপত্তায় কোনও ঘাটতি ছিল না বলে দাবি জানান বাস্সি।